Diari Oficial de la Generalitat Valenciana


Sumari del DOGV 4443, del 19-02-2003 (2003/1590)

ORDE de 13 de desembre de 2002, de la Conselleria de Cultura i Educació, per la qual es disposa el funcionament del Col·legi Públic d'Educació Infantil i Primària de Confrides.
--------------------------------------------------------------------------------------------------------------------------------------------------------------------------------

### Dades del document

Número de DOGV
:   4443

Data del DOGV
:   19-02-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/1590


Data del document
:   13-12-2002

Organisme emissor
:   Conselleria de Cultura i Educació

Tipus de document
:   Ordre

Descriptors 

:   * Confrides
    * ensenyament primari
    * educació preescolar
    * ensenyament públic
    * centre d'ensenyament

ORDE de 13 de desembre de 2002, de la Conselleria de Cultura i Educació, per la qual es disposa el funcionament del Col·legi Públic d'Educació Infantil i Primària de Confrides. [2003/1590]
  
El Col·legi Públic d'Educació Infantil i Primària de Confrides cessà en les seues activitats per Orde de 10 de maig de 2002 de la Conselleria de Cultura i Educació (DOGV de 20/05/02), per la qual es modifica el catàleg d'unitats, el de llocs de treball docent, la denominació i altres aspectes, de determinats centres docents públics d'Educació Infantil (2n cicle), Educació Primària i Educació Especial, de titularitat de la Generalitat Valenciana.
  
La Inspecció Educativa, de la Direcció Territorial de Cultura i Educació d'Alacant, en data 9 de setembre de 2002, emet un informe-proposta d'habilitació del centre educatiu de la localitat de Confrides comunicant l'existència d'alumnes d'Educació Infantil i Primària per escolaritzar.
  
La Direcció General de Centres Docents emet, el 8 d'octubre de 2002, un informe raonat d'escolarització de l'alumnat d'Educació Infantil i Primària en el propi municipi, en què al·legava, a més a més, la inclusió del centre en el Mapa Escolar amb perfil d'1 unitat d'Educació Primària.
  
És procedent ordenar l'inici de les activitats del centre, determinar les ensenyances que s'hi impartixen i adoptar les mesures necessàries perquè puga desenrotllar la seua activitat acadèmica.
  
Fent ús de les competències que m'atorga l'article 35 de la Llei 5/1983, de Govern Valencià,
  
ORDENE
  
Primer
  
Es posa en funcionament el següent centre docent:
  
Província: Alacant
  
Localitat: Confrides
  
Denominació: Col·legi Públic d'Educació Infantil i Primària
  
Codi: 96712919
  
Titular: Generalitat Valenciana
  
Domicili: Carrer Alacant, núm.5 - 03740 € Confrides
  
Composició: 1 unitat d'Educació Infantil i Primària
  
Capacitat: 25 llocs escolars d'Educació Infantil i Educació Primària
  
Segon
  
1. El centre iniciarà les seues activitats en el curs acadèmic 2002/2003.
  
2. El centre aplicarà el programa d'educació bilingüe: Programa d'Ensenyament en Valencià (PEV).
  
Tercer
  
1. Els llocs de treball són: 1 mestre o mestra d'Educació Primària, que assumirà les funcions previstes en l'article 11.4) del Reglament Orgànic i Funcional de les Escoles d'Educació Infantil i dels Col·legis d'Educació Primària, aprovat pel Decret 234/1997, de 2 de setembre, de Govern Valencià.
  
2. Les ensenyances especialitzades d'Educació Primària seran impartides per professorat especialista itinerant.
  
Quart
  
La Direcció General de Centres Docents determinarà i gestionarà els fons necessaris per a la posada en funcionament i manteniment del centre. Així mateix, dotarà el centre de l'equipament i material didàctic necessaris. A este efecte, la Direcció Territorial de Cultura i Educació d'Alacant efectuarà l'oportuna i raonada proposta.
  
DISPOSICIÓ ADDICIONAL ÚNICA
  
El que s'establix en esta disposició s'inscriurà en el Registre de Centres Docents de la Comunitat Valenciana.
  
DISPOSICIONS FINALS
  
Primera
  
S'autoritza els distints òrgans directius d'esta Conselleria perquè, en l'àmbit de les seues respectives competències, adopten les mesures necessàries per a l'aplicació i desenrotllament del que disposa esta orde.
  
Segona
  
Esta orde entrarà en vigor el dia de la seua publicació en el Diari Oficial de la Generalitat Valenciana. No obstant això, els seus efectes s'entenen referits a l'inici del curs escolar 2002/2003.
  
València, 13 de desembre de 2002.
  
El conseller de Cultura i Educació
  
MANUEL TARANCÓN FANDOS